Juha Varto

Juha Varto (s. 1949) on suomalainen filosofi. Hän on toiminut kuvataiteen tutkimuksen ja opetuksen professorina Taideteollisessa korkeakoulussa vuodesta 1999 lähtien.  16.9.2016 hänet nimitettiin Aalto-yliopiston Aalto-professoriksi.

Sitä ennen hän toimi filosofian opettajana Tampereen yliopistossa vuosina 1973–1993 sekä tutkimustyön opettajana ja tutkimusjohtajana ammattikorkeakouluissa vuosina 1992–1999. 

Varto on tehnyt yhdessä Liisa Veenkiven kanssa satakunta radio-ohjelmaa sekä filosofisia televisio-ohjelmia. Hän on kirjoittanut filosofian oppikirjoja ja tieteellisiä teoksia erityisesti fenomenologiasta ja ihmistieteiden metodologiasta. Juha Varton vaikutuksesta Tampereelle syntyi 1980-luvun lopulla ja 1990-luvun alussa Tampereen fenomenologiapiirinä tunnettu tieteellinen ryhmittymä, jonka ympärille kerääntyi lukuisia filosofeja ja erityistieteilijöitä. Ryhmän merkittävimpiä saavutuksia on Eurooppalaisen filosofian seuran (aiemman Suomen fenomenologisen instituutin) julkaisema filosofinen aikakauslehti Niin & näin. Tampereen fenomenologiryhmä on pyrkinyt fenomenologisen ja eksistenssifilosofisen tutkimusotteen tunnetuksi tekemiseen ja laajaan soveltamiseen tutkimuksen eri aloilla. Sille on ollut tyypillistä halukkuus aktiiviseen kansalaiskeskusteluun yhteiskuntaelämän piirissä. 

Hän aloitti 1980 perehtymisen Husserlin ajatteluun, mutta 1990-luvulla hänestä tuli Heideggerin antihumanismin edustaja. Hän oli oppilaineen perustamassa Niin & näin -lehteä 1993. Varto on esittänyt ajatuksiaan julkisuudessa esiintymällä aktiivisesti mediassa.

Varto on kirjoittanut muiden muassa Platonista, Roman Ingardenista, Edmund Husserlista, Max Scheleristä, Adolf Reinachista, Edith Steinista, Martin Heideggerista, Maurice Merleau-Pontysta, Simone Weilista ja Emmanuel Levinasista. Hän on julkaissut useita yleistajuisia teoksia tieteenfilosofiasta. Viime vuosina Varto on kirjoittanut muun muassa estetiikasta ja kasvatuksesta sekä kehollisuuden filosofiasta. Varton oppilaat vaikuttavat tätä nykyä laajasti tieteen, kulttuurin, politiikan ja yhteiskunnan eri aloilla.

Varto piti vuonna 2006 ensimmäisen Urpo Harva -luennon Tampereen yliopistossa. 

Varto vihittiin teatteritaiteen kunniatohtoriksi Teatterikorkeakoulun ensimmäisessä tohtoripromootiossa 2.10.2009.

Teoksia 
Varto on julkaissut useita kirjoituksia sarjassa Filosofisia tutkimuksia Tampereen yliopistosta ja lisäksi seuraavat:
 Formal and Philosophical in Early Medieval Logic (väitöskirja, 1989).
 
  
   (oppikirja)
  (oppikirja)
 
 
 
 
 
 
 
 
 
 
 
 
 
 
 
 The Art and Craft of Beauty. (2008)  ISBN 978-951-558-280-5
 Basics of Artistic Research. (2009) ISBN 978-951-558-303-1
 Song of the Earth. (2011) ISBN 978-952-60-4120-9 Johdanto
 A Dance with the World. Towards an Ontology of Singularity. (2012, ISBN 978-952-60-4656-3)
 Otherwise than knowing. (2013, ISBN 978-952-60-5182-6)
 The Sins of the Fathers. (2015, 978-952-60-6075-0)
 Arti dhe mjeshtëria e bukurisë. (2015) ISBN  978-9928-4260-6-2
 Taiteellinen  tutkimus. Mitä se on? Kuka sitä tekee? Miksi? (2017) 978-952-60-7357-6
Artistic Research. What is it? Who does it? Why? (2018) 978-952-60-7967-7

Toimituksia

Lähteet
 Leila Haaparanta ja Ilkka Niiniluoto: Analytic philosophy in Filand (Google Books) s. 496, 521

Viitteet

Aiheesta muualla
 Varton tutkimusblogi 
 Mikko Lahtisen puhe Tay:n filosofian ainejärjestö Aatoksen 30-vuotisjuhlassa 20.10.2005.
Juha Varton kirjoituksia niin & näin -lehdessä

Suomalaiset filosofit
Taideteollisen korkeakoulun professorit
Taiteentutkijat (kuvataide)
Vuonna 1949 syntyneet
Elävät henkilöt
Suomalaiset professorit